علشان الزلازل بتحصل من غير إنذار، مهم نتخذ خطوات دلوقتي للاستعداد. وعلشان مش هتعرف هتكون فين لما الزلزال يحصل، جهز شوية مستلزمات للبيت، الشغل، والعربية.
١. المية.
الشخص محتاج على الأقل نص جالون مية في اليوم للشرب بس. خزن جالون مية على الأقل لكل شخص في اليوم واستعد لفترة ٧٢ ساعة. يُفضل تشتري مية معدنية. سيب المية المعدنية في عبوتها الأصلية ومتفتحهاش إلا لما تحتاجها. وكمان اتأكد من تاريخ الصلاحية.
٢. الأكل.
فكرة عملية إنك تخزن أكل ميتبوظش. خلي عندك مخزون كافي من الأكل المعلب، اللبن البودرة، الفواكه المجففة، المكسرات من غير ملح والعصاير المعلبة لمدة ٧٢ ساعة على الأقل.
٣. الكشافات وبطاريات احتياطية.
خلي كشاف جنب سريرك، في شغلك، وفي عربيتك. متستخدمش كبريت أو شمع بعد الزلزال لحد ما تتأكد إن مفيش تسريب غاز.
جهز راديو يشتغل بالبطارية وبطاريات احتياطية. معظم التليفونات هتبقى مش شغالة، فالراديو هيكون أحسن مصدر للمعلومات.
٤. الهدوم.
لو عايش في مكان برد، لازم تفكر في التدفية. ممكن متلاقيش تدفية بعد الزلزال. فكر في هدومك ومستلزمات السرير بتاعتك.
لازم تجهز كل حاجة من دول ما عدا _.
لبن بودرة خضروات طازة فواكه مجففة عصاير معلبة